Juodoji arbata yra gaminama iš kininio arbatmedžio lapų. Tai labiausiai fermentuota arbata, nes nuskynus lapelius jie paliekami ilgai džiūti ir taip įgauna tamsiai rudą spalvą bei itin sodrų skonį. Lyginant su kitomis arbatomis, juodoji turi daugiausia kofeino ir yra populiariausia visame pasaulyje. Dažnai juodoji arbata yra naudojama kaip pagrindas arbatų mišiniams gauti. Juodosios arbatos skoniui įtaką gali daryti jos rūšis (Darjeeling, Asaam, Ceylon) arba priedai, naudojami išskirtiniam skoniui išgauti. Pavyzdžiui Earl Grey - tai juodosios arbatos ir bergamotės mišinys, o pasaulyje žinoma “English breakfast” arbata - tai atitinkamų proporcijų Asaam, Ceylon ir Kenijos arbatos rūšių derinys.